The Prince (cinta de 2014)

:*Iste articlo ye sobre una cinta estausunidense d'intriga d'acción estrenada en 2014; ta atros usos, se veiga *'The Prince** y **The Prince (cinta)***.

***The Prince*** (títol orichinal en [[Idioma anglés|anglés]], en [[Idioma aragonés|aragonés]] ***O prencipe**'', estrenada en [[Aragón]] con o suyo títol orichinal) ye una [[cinta]] de [[cine d'intriga]] d'[[Cine d'acción|acción]] coproducida por o [[cine estausunidense]] y lo [[cine britanico]] estrenada l'anyo [[2014]], dirichida por [[Brian A. Miller]] seguntes un [[guión orichinal]] d'[[Andre Fabrizio]] y [[Jeremy Passmore]], con una [[banda sonora orichinal]] de [[The Newton Brothers]], una [[dirección de fotografía]] de [[Yaron Levy]] y una [[producción cinematografica]] de [[George Furla]], [[Randall Emmett]], [[Adam Goldworm]], [[Ho-Sung Pak]] y [[Fred Song]] ta las [[Productora cinematografica|productoras]] ''[[Grindstone Entertainment Group]]'', ''[[Aperture Entertainment]]'', ''[[Emmett/Furla/Oasis Films]]'' y ''[[Union Investment Partners]]''. De l'[[elenco]] d'a cinta en fan parte, entre d'atros [[actor]]s, [[Jason Patric]], [[Bruce Willis]], [[John Cusack]], [[50 Cent]], [[Rain (cantaire)|Rain]], [[Jessica Lowndes]], [[Jesse Pruett]], [[Gia Mantegna]], [[Didi Costine]], [[Bonnie Somerville]], [[Tim Fields]], [[Johnathon Schaech]], [[Andréa Burns]], [[Courtney B. Turk]] y [[Tyler Jon Olson]].

''Paul'' ye un [[mecanico]] que ye charrando con su filla ''Beth'' por una [[videotrucada]]  y veye que la mesacha no se troba masiau centrada. Planifican una futura visita d'a filla en rematar os exámens finals en a [[Universidat]]. Pero en os día siguientes, ''Paul'' recibe una carta d'a Universidat a on li dicen que ''Beth'' no ha pagau la matricula y, en trucar-la a lo [[telefono móbil]], qui respon a trucada ye un hombre. ''Paul'' decide marchar a investigar a on i vive ''Beth'' y en a suya habitación troba una foto de su filla con una amiga, ''Angela'', con qui contacta en un bar. Finalment, ''Angela'' li explica que ''Beth'' heba deixau a universidat y s'heba vinclau a un grupo de [[narcotraficant]]s, y que lo suyo contacto ye un tal ''Eddie'', que vive en [[Nueva Orleans]]. ''Paul'' convence a ''Angela'' de que l'acompanye enta ixa ciudat ta localizar-lo, con a promesa de pagar-li 500 [[Dólar estausunidense|dólars]]. ''Angela'' identifica en un bar a un d'os amigos d**Eddie*, y cuan iste se niega a decir cosa, se baralla violentament con *Paul*, cosa que preocupa a *Angella*. Sindembargo, aduya a *Paul* a citar-se con *Eddie*, qui se niega a decir cosa. Pero cambia d'opinión cuan se li amana lo suyo tío y li diz que d'antes mas veyó cómo *Eddie* mataba a siet hombres en una baralla. Li explica que *Beth* ha pasau a consumir [[droga]]s mas periglosas que las que él vende y que ye vivindo con un destacau narcotraficant local, clamau *Farmacia*. Bien luego intentar matar a *Paul* y a *Angela* pero *Paul* consigue evitar-lo y sonsaca a un d'os tacants, qui li diz que qui ha ordenau la suya muerte ye *Omar*. *Angela* finalment consigue que *Paul* li confiese qui ye en realidat: un antigo asasino d'a mafia, que albandonó, y que *Omar* yera un d'os suyos obchectivos, pero que dimpués de colocar una bomba en o suyo auto qui puyó en l'auto no estió *Omar*, so que su muller y su filla, que morioron en a explosión. Prencipia una cursa entre *Omar*, que quiere matar a *Paul* y a su filla, y *Omar*, que busca liberar a su filla, cursa en a cual *Angela* tiendrá una desatacada partecipación.

A cinta s'ambienta en a suya epoca actual ([[2014]]) en [[Nueva Orleans]] ([[Loisiana]]) y atros puestos d'[[Estaus Unius]], y las suyas escenas se filmoron en [[Chickasaw (Alabama)|Chickasaw]], [[Mobile]] y [[Saraland]] ([[Alabama]]).

Ye una cinta que ha recibiu bella nominación a bel [[Lista de premios cinematograficos|premio cinematografico]], encara que sin que fesen parte d'os premios cinematograficos mas conoixius u destacaus.

== Elenco ==


== Se veiga tamién ==
* [[Cine en 2014]].
* [[Cintas de 2014]].

== Referencias ==


== Vinclos externos ==
*  [https://www.imdb.com/title/tt1085492/ *The Prince''] en Internet Movie Database.